29/07/2021 | Administración LocalMunicipal
Porto do Son
Aprobación definitiva de modificación da Ordenanza fiscal n.º 8

ANUNCIO Aprobación definitiva de modificación de Ordenanza Fiscal O Concello de Porto do Son, na sesión ordinaria que tivo lugar o día 11/03/2021, acordou a aprobación inicial da modificación da Ordenanza Fiscal reguladora da taxa pola prestación do servizo de recollida e tratamento de residuos sólidos urbanos. Aperturouse un período de información pública, mediante anuncio publicado no taboleiro de edictos o día 15/03/2021 e no Boletín Oficial da Provincia núm.52 do 18/03/2021. Dito período de información pública rematou o día 04/05/2021, sen que conste presentada ningún tipo de suxerencia ou reclamación. Por este motivo, enténdese elevado a definitivo o acordo plenario do día 11/03/2021, que até ese momento era provisional. A modificación da Ordenanza Fiscal entrará en vigor coa súa publicación no Boletín Oficial da Provincia, tal e como establece o artigo 70 da LRBRL e 17 do TRLRFL. Contra o acordo definitivo de aprobación da modificación da Ordenanza Fiscal, conforme ao artigo 19 do TRLRFL, poderase interpoñer recurso contencioso-administrativo, no prazo de 2 meses, contados a partir do día seguinte ao da publicación deste anuncio no Boletín Oficial da Provincia. O texto íntegro da modificación da Ordenanza Fiscal é o seguinte, que se fai público no cumprimento do artigo 17.4 do TRLRFL: ANEXO ORDENANZA FISCAL NUMERO 8: ORDENANZA FISCAL REGULADORA DA TAXA POLA PRESTACIÓN DO SERVIZO DE RECOLLIDA E TRATAMENTO DE RESIDUOS SÓLIDOS URBANOS CAPÍTULO 1.º.–FUNDAMENTO, NATUREZA E FEITO IMPOÑIBLE ARTIGO 1.º.–FUNDAMENTO E NATUREZA. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, en relación cos artigos 149 e seguintes, 137 e seguintes da Lei 5/97 do 22 de xullo, de Administración Local de Galicia, e de conformidade co disposto nos artigos 15 a 20 da Lei 39/1988, do 28 de decembro, reguladora das Facendas Locais, modificada pola Lei 25/1998 do 13 de xullo, de modificación do Réxime Local das taxas estatais e locais e de reordenación das prestacións patrimoniais de carácter público, o Concello de Porto do Son establece a taxa pola prestación do servicio de recollida e tratamento de residuos sólidos urbanos, á que se refire o artigo 20.4 s) da Lei 39/88 que se rexerá pola presente Ordenanza Fiscal, con normas que atenden ó prevido no artigo 58 da devandita Lei 39/1988, modificado así mesmo polo artigo 66 da Lei 25/1998, do 13 de xullo. ARTIGO 2.º.–FEITO IMPOÑIBLE.1. Constitúe o feito impoñible da taxa a prestación do servicio, de recepción obrigatoria, de xestión de lixo domiciliario e residuos sólidos urbanos de vivendas, aloxamentos, locais e establecementos onde se exerzan actividades comerciais, industriais, profesionais, artísticas, de servicios ou calesquera outras de carácter meramente social efectuadas sen contraprestación.2. A xestión de residuos comprende as fases de prerecollida, recollida e tratamento.3. A tal efecto, considéranse lixo domiciliario e residuos sólidos urbanos ós restos e refugallos de alimentación ou detritos procedentes da limpeza ordinaria de vivendas ou locais, excluíndose de tal concepto os residuos de tipo industrial, e materiais de obras, detritos humanos, materias e materiais contaminados, corrosivos e perigosos, e que a súa recollida ou tratamento esixa a adopción de especiais medidas hixiénicas, profilácticas ou de seguridade, tal e como establece a lei 10/1990, do 24 de abril.4. Os residuos excluídos do concepto de residuos sólidos urbanos, conforme o sinalado no apartado anterior haberán de ser retirados por aquelas persoas ou entidades que os produzan ou depositen e, no caso de non facelo, os servicios deste Concello realizarano á súa costa e sen prexuízo das posibles sancións. Do mesmo xeito, os mobles, utensilios e trastes inútiles deberán ser depositados polas persoas ou entidades que os produzan no Punto Limpo establecido a tal efecto na Planta de Compostaxe da Mancomunidade de Concellos da “Serra do Barbanza”, entidade local en que está integrado este Concello para a xestión mancomunada dos residuos sólidos urbanos. CAPÍTULO 2.º.–SUXEITOS PASIVOS E RESPONSABLES ARTIGO 3.º.–SUXEITOS PASIVOS. Son suxeitos pasivos contribuíntes as persoas físicas ou xurídicas e as entidades as que se refire o artigo 35.4 da Lei Xeral Tributaria, que ocupen ou utilicen as vivendas e locais emprazados nos lugares, prazas, rúas ou vías públicas nos que se preste o servicio, xa sexa a título de propietario ou calquera outro: usufructuario, habitacionista, arrendatario ou mesmo de precario. ARTIGO 4.º.–SUBSTITUTO DO CONTRIBUÍNTE. Terá a consideración de suxeito pasivo substituto do contribuínte, o propietario das vivendas ou locais, así como as Comunidades de Propietarios -ás que poderán xirarse a totalidade das cotas que correspondan o inmoble-, sen prexuízo de que uns e outros, no seu caso, podan repercuti-las cotas satisfeitas sobre os usuarios, beneficiarios do servicio, conforme o artigo 23.2 a) do RDL 2/2004, do 5 de marzo, polo que se aproba o texto refundido da Lei Reguladora das Facendas Locais. ARTIGO 5.º.–CONCORRENCIA DE SUXEITOS PASIVOS. A concorrencia de dúas ou máis persoas físicas ou xurídicas ou entidades ás que se refire o artigo 35.4 da Lei Tributaria na posición de suxeitos pasivos, determinará a responsabilidade solidaria dos concorrentes fronte á Facenda do Concello. ARTIGO 6.º.–OUTROS RESPONSABLES.1. Responderán solidariamente das obrigacións tributarias do suxeito pasivo, as persoas físicas ás que se refiren os artigos 38.1 e 39 da Lei Xeral Tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades en xeral nos supostos e co alcance regulado no artigo 40 da Lei Xeral Tributaria. CAPÍTULO 3.º.-BENEFICIOS FISCAIS ARTIGO 7.º.–EXENCIONS. De conformidade co ordenado no artigo 9 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, non se concederá ningunha exención no pago da taxa, salvo que por Lei estatal ou en cumprimento de Tratados Internacionais se establecese outra cousa. ARTIGO 8.º.–REDUCCIÓNS NA COTA.1. Ó abeiro do establecido no art.24.4 do RDL 2/2004, a cota da tarifa reducirase nun 50% para aqueles suxeitos pasivos nos que concorra a condición de xubilados, pensionistas ou perceptores de axuda familiar, sempre que os seus ingresos anuais totais non superen o salario mínimo interprofesional vixente no período para o que se solicite a redución. Dita redución non será aplicada si tódalas persoas que teñen a residencia habitual na mesma vivenda teñen en conxunto uns ingresos anuais totais superiores o salario mínimo interprofesional vixente no período para o que se solicite a redución. Mediante Decreto de Alcaldía se recoñecerá previo informe dos servicios técnicos do Concello o dereito de redución mencionado anteriormente, previa solicitude do interesado e aportación acreditativa na que conste a condición de xubilado, pensionista ou perceptor de axuda familiar, o importe da pensión ou axuda desfrutada, e a circunstancia de estar ó corrente no pago da taxa, aplicándose este beneficio no recibo correspondente. O impago dos recibos implicará a perda da redución aplicada, prexudicando ó dereito do exercicio corrente. Na liquidación de cada exercicio, O Concello coñecerá dos contribuíntes beneficiados e importes reducidos, podendo revocar se da práctica das actuacións inspectoras se deducira a súa improcedencia.2. Gozarán tamén dunha redución do 10% da taxa aqueles contribuíntes que residan en zonas rurais aos que non se lles presta o servizo de recollida diariamente. CAPÍTULO 4.º.–COTAS TRIBUTARIAS E TARIFAS ARTIGO 9.º.–COTA TRIBUTARIA.1. A cota tributaria consistirá nunha cantidade fixa, por unidade de vivenda ou local, cunha contía que se determinará en función da natureza e destino dos inmobles.2. Para tal efecto aplicarase a seguinte tarifa: (Ano 2017) 3. Cada dous anos efectuarase un estudo técnico-económico relativo á cobertura do custo do servizo. No caso de ser necesario, procederíase á actualización das cotas tributarias, mediante o procedemento legalmente establecido.4. Para que os vendedores ambulantes e titulares de atraccións e demais establecementos de carácter temporal podan obter a autorización municipal de ocupación de vía pública será requisito imprescindible ter abonado o último recibo da taxa posta o cobro.5. As cotas anuais esixibles pola prestación do servizo de xestión de lixo son irreducibles, agás nos casos de alta ou baixa no servizo, según se indica a seguir: a) Nos casos de declaración de alta, en que o día de comezo da prestación do servizo non coincida co ano natural, as cotas calcularanse proporcionalmente ao número de trimestres naturais que restan para finalizar o ano, incluído o do comezo da prestación do servizo, b) Nos casos de baixa na prestación do servizo, as cotas serán prorrateadas por trimestres naturais, excluído aquel no que se produza o cese na prestación do servizo. CAPÍTULO 5.º.–PERÍODO IMPOSITIVO E DEVENGO ARTIGO 10.º.–PERIODO IMPOSITIVO. O período impositivo coincide co ano natural, excepto cando se trate de supostos de inicio ou cese na prestación do servicio ou realización da actividade, en cuxo caso axustarase a esa circunstancia co conseguinte prorrateo da cota. ARTIGO 11.º.–DEVINDICACIÓN DA TAXA.1. Devindícase a taxa e nace a obriga de contribuír dende o momento no que se principie a prestación do servicio ou a realización da actividade, entendéndose principiada, dada a natureza de recepción obrigatoria, cando estea establecido e en funcionamento o servicio municipal de prerecollida, recollida e tratamento de lixo e residuos sólidos urbanos e asimilables nas rúas ou lugares onde se sitúen as vivendas, locais e aloxamentos susceptibles de ser ou utilizados polos contribuíntes suxeitos á taxa. Ós referidos efectos, no ámbito rural enténdese que está establecido o servicio cando exista un colector de recollida nun radio de 800 metros, contados a partir de calquera punto do edificio, construción ou local onde se empraza a vivenda ou se realiza a actividade.2. Unha vez establecido i en funcionamento o referido servizo municipal, prodúcese a devindicación da taxa o primeiro día de cada ano natural, con independencia do tempo de ocupación do local ou vivenda ó longo do ano e de que dita ocupación refírase á totalidade ou parte da finca. A tales efectos, considérase que un inmoble é susceptible de ser ocupado ou utilizado cando o mesmo dispoña de luz e auga, debendo o interesado acreditar documentalmente, no seu caso, a indispoñibilidade dos citados subministros, procedéndose, en caso de carencia de subministro eléctrico, á devolución de ingresos indebidos, previa aportación polo interesado de certificación expedida pola empresa subministradora, referida ó período no que se estendeu a devandita carencia. CAPÍTULO 6.º.–NORMAS DE XESTIÓN ARTIGO 12.º.–PADRÓN FISCAL. Para a exacción da taxa formarase un padrón no que figurarán os contribuíntes afectados e as cotas respectivas. ARTIGO 13.º.–ALTAS E DECLARACIÓNS.1. Produciranse as altas no padrón de recollida e tratamento de residuos sólidos urbanos de vivendas coa correspondente alta a efectos do imposto sobre bens inmobles. De non practicarse a correspondente declaración de alta no imposto sobre bens inmobles, estarase incorrendo en infracción cualificada como grave no artigo 79 b) da Lei 25/1995, do 20 de xullo, de modificación parcial da Lei Xeral Tributaria. Sen embargo, poderá obviarse a infracción tributaria para os efectos exclusivos da presente taxa, así como a correspondente sanción, coa presentación no Concello de instancia ou escrito no que se formula declaración de alta no padrón de taxa de recollida de lixo de vivendas.2. En relación con locais, comerciais, industriais ou profesionais, entenderase como declaración de alta a solicitude de preceptiva licencia de actividades e instalacións, tendo efectos dende a data de concesión ou comezo efectivo da actividade. De iniciar unha actividade sen a preceptiva licencia, ademais de infracción urbanística estarase incorrendo en infracción fiscal grave de conformidade co citado artigo 79 b) da Lei 25/1995. De forma excepcional, e sen prexuízo das sancións urbanísticas que procedan, ós servicios admitirá declaracións de alta a efectos de recollida de lixo industrial, comercial ou profesional en instancia razoada polo suxeito titular da actividade. Desta forma pode obviarse a sanción tributaria. No caso dos traspasos de negocio, o antigo e o novo titular deberán presentar copia do cambio de titularidade no Rexistro do Concello e o impreso regulamentario para tal efecto. O incumprimento desta obriga terá así mesmo, a cualificación de infracción tributaria grave para o adquirente do negocio e infracción simple para o cedente.3. En todo caso, dentro dos trinta días soltos seguintes á data na que a taxa se devindicara por primeira vez, os suxeitos pasivos formalizarán a súa inscrición no padrón, presentando, para tal efecto, a correspondente declaración de alta, e ingresando simultaneamente a cota do primeiro período impositivo. Cando o obrigado non presente a declaración de alta e o correspondente ingreso da cota, realizarase de oficio, con notificación individual o interesado, e sen prexuízo das sancións que correspondan.4. Os locais baleiros tributarán como vivendas, previa solicitude dos suxeitos pasivos.5. Os titulares de actividades deberán formular declaración de baixa cando cesen naquelas. O incumprimento desta obriga ten a cualificación de infracción simple. ARTIGO 14.º.–VARIACIÓNS NO PADRÓN.1. Cando se coñeza, xa sexa de oficio ou por comunicación dos interesados, calquera variación dos datos que figuran no padrón, levarase a cabo neste as modificacións correspondentes, que producirán efecto a partir do período de cobranza seguinte ó da data na que se efectuou a declaración.2. As modificacións producidas no padrón do imposto sobre bens inmobles de natureza urbana ou no padrón do imposto sobre actividades económicas con efectos na taxa de recollida e tratamento de residuos sólidos urbanos, darán lugar á correspondente modificación do padrón do lixo coa mesma data na que se produciran as devanditas alteracións. ARTIGO 15.º.–INGRESO DA DÉBEDA TRIBUTARIA. O cobro das cotas recollidas nesta ordenanza efectuarase: 15.1.–No caso de se producir a alta no servizo: mediante liquidación, no prazo que determine a notificación aos interesados, que practique a administración de tributos.15.2.–Nos períodos impositivos posteriores aos da alta no padrón, a recadación das débedas tributarias efectuarase mediante a expedición trimestral dos recibos e sen mediar notificación individual, publicándose o período de cobranza do correspondente padrón fiscal desta taxa. CAPÍTULO 7.º.–INFRACCIÓNS E SANCIÓNS ARTIO 16.º.–RÉXIME XERAL.1. En todo o relativo á cualificación das infraccións tributarias, así como das sancións que ás mesmas correspondan en cada caso, estarase ó disposto nos artigos 77 e seguintes da Lei Xeral Tributaria.2. A imposición de sancións non suspenderá, en ningún caso, a liquidación e cobro das cotas devengadas. DISPOSICION FINAL A presente Ordenanza Fiscal (coa última modificación aprobada) comezará a aplicarse o 1 de xullo de 2021, unha vez feita a súa publicación íntegra no Boletín Oficial da Provincia; excepto a modificación relativa ao artigo 8, que comezará a aplicarse o 1 de xaneiro do 2022. Permanecerá en vigor ate que o Concello acorde a súa derrogación ou modificación expresa. Porto do Son, a 23 de xullo de 2021. O alcalde José Luis Oujo Pouso